ദ ക്വീൻസ് ഗാംബിറ്റ് (മിനിപരമ്പര)

വാൾട്ടർ തെവിസിന്റെ 1983 ലെ നോവലിനെ അടിസ്ഥാനമാക്കി 2020 ൽ പുറത്തിറങ്ങിയ ഒരു മിനിപരമ്പര ആണ് ദ ക്വീൻസ് ഗാംബിറ്റ്. സ്കോട്ട് ഫ്രാങ്ക് രചനയും സംവിധാനവും രചിച്ച ഈ പരമ്പര അദ്ദേഹം അലൻ സ്കോട്ടിനൊപ്പം ആണ് സൃഷ്ടിച്ചത്. 1950 കളുടെ മധ്യത്തിൽ തുടങ്ങി 1960 കളിലേക്ക് നീങ്ങുന്ന ഈ കഥ, അനാഥയായ  ബെത്ത് ഹാർമോൺ ( അന്യ ടെയ്‌ലർ-ജോയ് ) എന്ന ചെസ്സ് ബാലപ്രതിഭയുടെ ജീവിതത്തെ പിന്തുടരുന്നു.

2020 ഒക്ടോബർ 23 ന് നെറ്റ്ഫ്ലിക്സ്  ദി ക്വീൻസ് ഗാംബിറ്റ് പുറത്തിറക്കി. പുറത്തിറങ്ങി നാല് ആഴ്ചകൾക്ക് ശേഷം ഇത് നെറ്റ്ഫ്ലിക്സിന്റെ ഏറ്റവും കൂടുതൽ ആളുകൾ കണ്ട മിനിപരമ്പരയായി  മാറി.   ടെയ്‌ലർ-ജോയിയുടെ അഭിനയം, ഛായാഗ്രഹണം, നിർമ്മാണ മൂല്യങ്ങൾ എന്നിവ നിരൂപകപ്രശംസ പിടിച്ചുപറ്റി. ചെസ്സ് കമ്മ്യൂണിറ്റിയിൽ നിന്നും പരമ്പരക്ക് മികച്ച പ്രതികരണം ലഭിക്കുകയും, ചെസ്സ് മത്സരത്തോടുള്ള പൊതുതാല്പര്യം വർദ്ധിപ്പിക്കുവാനും ഈ മിനിപരമ്പരക്ക് കഴിഞ്ഞു. 

 അവലോകനം 
ദി ക്വീൻസ് ഗാംബിറ്റ് അനാഥയായ  ബെത്ത് ഹാർമോൺ എന്ന ചെസ്സ് ബാലപ്രതിഭയുടെ ജീവിതത്തെ പിന്തുടരുന്നു. ലോകത്തിലെ ഏറ്റവും മികച്ച ചെസ്സ് കളിക്കാരനാകാനുള്ള  പ്രയത്നത്തിനൊപ്പം വൈകാരിക പ്രശ്‌നങ്ങളും, മയക്കുമരുന്നിനെയും മദ്യത്തിന്റെയും ആസക്തിയോടും പോരാടുകയാണ് അവൾ. ദി ക്വീൻസ് ഗാംബിറ്റ് എന്ന ഒരു ചെസ്സ് ഓപ്പണിംഗിനെ സൂചിപ്പിക്കുന്നതാണ് പരമ്പരയുടെ പേര്. 1950 കളുടെ മധ്യത്തിൽ ആരംഭിക്കുന്ന ഈ കഥ 1960 കളിലേക്ക് പോകുന്നു. 

കെന്റക്കിയിലെ ലെക്‌സിംഗ്ടണിൽ ആണ് കഥ ആരംഭിക്കുന്നത്. ഒരു കാർ അപകടത്തിൽ അമ്മയെ നഷ്ടപ്പെട്ട ഒൻപത് വയസുകാരിയായ ബെത്തിനെ ഒരു അനാഥാലയത്തിലേക്ക് മാറ്റുന്നു. അവിടത്തെ ജീവനക്കാരൻ ആയ ഷൈബെൽ അവളെ ചെസ്സ് കളി പഠിപ്പിക്കുന്നു. അനാഥാലയത്തിൽ കഴിയുന്ന പെൺകുട്ടികൾക്ക് ദിവസേന ഉറക്കഗുളിക വിതരണം ചെയ്യുന്ന പതിവ് 1950 കളിൽ നിലനിന്നിരുന്നു. ഇത് ബെത്തിനു ഒരു ആസക്തിയായി മാറുന്നു. ഈ മരുന്ന് അവളുടെ മാനസികാവിഷ്ക്കാര ശേഷി മെച്ചപ്പെടുത്തുകയും അങ്ങനെ ബെത്ത് ഒരു മികച്ച ചെസ്സ് കളിക്കാരിയായി മാറുന്നു. കുറച്ച് വർഷങ്ങൾക്ക് ശേഷം, ലെക്സിംഗ്ടണിൽ നിന്നുള്ള അൽമ വീറ്റ്‌ലിയും ഭർത്താവും ബേത്തിനെ ദത്തെടുക്കുന്നു. പുതിയ വീട്ടിലെ ജീവിതവുമായി പൊരുത്തപ്പെട്ടുവരുന്നതിനിടെ അവൾ ഒരു ചെസ്സ് ടൂർണമെന്റിൽപങ്കെടുക്കുകയും  മത്സര ചെസ്സിൽ മുൻ പരിചയമൊന്നുമില്ലെങ്കിലും വിജയിക്കുകയും ചെയ്യുന്നു. പിന്നീട് മുൻ കെന്റക്കി സ്റ്റേറ്റ് ചാമ്പ്യൻ ഹാരി ബെൽറ്റിക്, യുണൈറ്റഡ് സ്റ്റേറ്റ്സ് ദേശീയ ചാമ്പ്യൻ ബെന്നി വാട്ട്സ്, പത്രപ്രവർത്തകനും സഹ കളിക്കാരനുമായ ഡി എൽ ടൗൺസ്‌ എന്നിവരുൾപ്പെടെ നിരവധി ആളുകളുമായി അവൾ ചങ്ങാത്തത്തിൽ ഏർപ്പെടുന്നു. ബെത്ത് ചെസ്സ് ലോകത്തിന്റെ മുകളിലേക്ക് ഉയർന്ന് സാമ്പത്തിക നേട്ടങ്ങൾ കൊയ്യുന്നതിനോടൊപ്പം, മയക്കുമരുന്നിനോടും, മദ്യത്തോടുമുള്ള അവളുടെ ആസക്തി കൂടുതൽ വഷളാകുന്നു.

 അഭിനേതാക്കളും കഥാപാത്രങ്ങളും 

 പ്രധാനപെട്ട കഥാപാത്രങ്ങൾ 

 അന്യ ടെയ്‌ലർ-ജോയ് - ബെത്ത് ഹാർമോൺ, അനാഥയായ ഒരു ചെസ്സ് ബലപ്രതിഭ. ഏറ്റവും മികച്ച ചെസ്സ് കളിക്കാരനാകാനുള്ള പ്രയത്നത്തിനൊപ്പം വൈകാരിക പ്രശ്‌നങ്ങളും, മയക്കുമരുന്നിനെയും മദ്യത്തിന്റെയും ആസക്തിയോടും പോരിടുന്നു 
 ഇസ്ല ജോൺസ്റ്റൺ -  ബെത്ത് ഹാർമോണിന്റെ ചെറുപ്പക്കാലം 
 അന്നബെത്ത് കെല്ലി - അഞ്ചുവയസ്സുള്ള ബേത്ത് ഹാർമോണായി 
 ബിൽ ക്യാമ്പ് - വില്യം ഷൈബൽ,  മെഥുൻ ഹോം ഫോർ ഗേൾസിലെ കസ്റ്റോഡിയനും പരിചയസമ്പന്നനായ ചെസ്സ് കളിക്കാരൻ. ബേത്തിനെ ചെസ്സ് അഭ്യസിപ്പിക്കുന്നു. 
 മോശെ ഇൻഗ്രാം - ജോലീൻ, മെഥുൻ ഹോമിലെ ബേത്തിന്റെ ഏറ്റവും അടുത്ത ബാല്യകാല സുഹൃത്ത്. 
 ക്രിസ്റ്റ്യൻ സീഡൽ - ഹെലൻ ഡിയർഡോർഫ്,  മെഥുൻ ഹോം ഫോർ ഗേൾസിന്റെ ഡയറക്ടർ.
 റെബേക്ക റൂട്ട് - മിസ് ലോൺസ്‌ഡേലായി,  മെഥുയിനിലെ ചാപ്ലെയിനും ഗായകസംവിധായകനും.
 ക്ലോയി പിറി - ആലീസ് ഹാർമോൺ,  ബെത്തിന്റെ മരണപ്പെട്ട അമ്മ (ഫ്ലാഷ്ബാക്കുകളിൽ മാത്രം കാണുന്നത്). കോർനെൽ യൂണിവേഴ്സിറ്റിയിലെ ഗണിതശാസ്ത്രത്തിൽ പിഎച്ച്ഡി നേടിയ അവർ മാനസികാരോഗ്യപ്രശ്നങ്ങൾ നേരിടുന്നു. 
 അകെംജി എൻ‌ഡിഫോർണിയൻ - മിസ്റ്റർ ഫെർഗൂസൺ, മെഥുൻ ഹോമിലെ ജീവനക്കാരൻ, പെൺകുട്ടികൾക്ക് സർക്കാർ നിർബന്ധിത ഗുളികകൾ നൽകുന്നു.
 മരിയേൽ ഹെല്ലർ - ആൽമ വീറ്റ്‌ലി, ബേത്തിനെ ദത്തെടുക്കുകയും പിന്നീട് ബേത്തിന്റെ ചെസ്സ് കരിയറിലെ മാനേജരായി പ്രവർത്തിക്കുകയും ചെയ്യുന്നു. അൽമയുടെ ജീവശാസ്ത്രപരമായ കുട്ടി ബേത്തിനെ ദത്തെടുക്കുന്നതിന് തൊട്ടുമുമ്പ് മരിച്ചു, അവൾ മദ്യാസക്തി ബേത്തിനെ സ്വാധീനിക്കുന്നു. 
 ഹാരി മെല്ലിംഗ് - ഹാരി ബെൽറ്റിക്, ചെസ്സിൽ സംസ്ഥാന ചാമ്പ്യൻ,  ബെത്ത് തന്റെ ആദ്യ ടൂർണമെന്റിൽപരാജയപ്പെടുത്തുകയും, പിന്നീട് ചങ്ങാത്തം കൂടുകയും ചെയ്യുന്നു.
 പാട്രിക് കെന്നഡി - ഓൾസ്റ്റൺ വീറ്റ്‌ലി, അൽമയുടെ ഭർത്താവും ബേത്തിന്റെ ദത്തെടുക്കപ്പെട്ട പിതാവും.
 ജേക്കബ് ഫോർച്യൂൺ-ലോയ്ഡ് - ടൗൺസ്‌, ഒരു ചെസ്സ് കളിക്കാരൻ, ബെത്ത് ഉള്ളിൽ പ്രണയിക്കുന്നു. 
 തോമസ് ബ്രോഡി-സാങ്‌സ്റ്റർ - ബെന്നി വാട്ട്സ്, ചെസ്സ് ദേശീയ ചാമ്പ്യനും ബെത്തിന്റെ ഏറ്റവും വെല്ലുവിളി നിറഞ്ഞ എതിരാളികളിൽ ഒരാളും. പിന്നീട് ഒരു ഉപദേഷ്ടാവും സുഹൃത്തും.
 മാർസിൻ ഡൊറോസിയസ്കി - വാസിലി ബോർഗോവ്,  നിലവിലെ സോവിയറ്റ്-റഷ്യൻ ലോക ചെസ്സ് ചാമ്പ്യനും ബേത്തിന്റെ ഏറ്റവും ശക്തമായ എതിരാളിയും.

 എപ്പിസോഡുകൾ 

 സ്വീകരണം 

 പ്രേക്ഷക പ്രതികരണം 
2020 ഒക്ടോബർ 28 ന് നെറ്റ്ഫ്ലിക്സിൽ ഏറ്റവും കൂടുതൽ ആളുകൾ കണ്ട പരമ്പരയായി ഈ പരമ്പര മാറി.   2020 നവംബർ 23 ന് റിലീസ് ചെയ്തതിനുശേഷം 62 ദശലക്ഷം പേർ ഈ പരമ്പര കണ്ടതായി നെറ്റ്ഫ്ലിക്സ് പ്രഖ്യാപിച്ചു,  അങ്ങനെ "നെറ്റ്ഫ്ലിക്സിന്റെ ഇന്നത്തെ ഏറ്റവും വലിയ സ്ക്രിപ്റ്റ് ചെയ്ത പരിമിത സീരീസ്" ആയി ഇത് മാറി.  "പ്രതികരണത്തിൽ ഞാൻ സന്തുഷ്ടനും ആശ്ചര്യഭരിതനുമാണ്"  എന്ന് പരമ്പരയുടെ രചനയും സംവിധാനവും നിർവഹിച്ച സ്കോട്ട് ഫ്രാങ്ക് പ്രതികരിച്ചു.   എന്നാൽ നിരവധി സ്രോതസുകൾ  ഇതിനെ "സാധ്യതയില്ലാത്ത വിജയം" എന്ന് വിശേഷിപ്പിച്ചു.   ഒക്ടോബർ 26 മുതൽ നവംബർ 1 വരെയും, നവംബർ 2 മുതൽ 8 വരെയും,  2020 നവംബർ 9 മുതൽ 15 വരെയും നീൽസന്റെ യുഎസ് സ്ട്രീമിംഗ് റാങ്കിംഗിൽ ഈ പരമ്പര ഒന്നാമതെത്തി, തുടർച്ചയായ  മൂന്നാഴ്ച ഈ കൈവരിക്കുന്ന ആദ്യ പരമ്പരയായി ദ ക്വീൻസ് ഗാംബിറ്റ്.   

റീൽഗുഡിന്റെ വാർഷിക റാങ്കിങ്ങിൽ 2020 നെറ്ഫ്ലിക്സ് പരമ്പരകളിൽ മൂന്നാം സ്ഥാനം ദ ക്വീൻസ് ഗാംബിറ്റ് നേടി. കോകോമെലൺ ആണ് ഒന്നാം സ്ഥാനം നേടിയത്. 

 നിരൂപക പ്രതികരണം 
നിരൂപണങ്ങൾ ശേഖരിക്കുന്ന വെബ്സൈറ്റ് ആയ റോട്ടൻ ടൊമാറ്റോസിൽ, 96 അവലോകനങ്ങളെ അടിസ്ഥാനമാക്കി ദ ക്വീൻസ് ഗാംബിറ്റിന്  97% അംഗീകാര റേറ്റിംഗ് ലഭിച്ചു, ശരാശരി 7.84 / 10 റേറ്റിംഗ്. വെബ്‌സൈറ്റിന്റെ വിമർശകരുടെ അഭിപ്രായ സമന്വയം ഇങ്ങനെ പറയുന്നു, "അതിന്റെ നീക്കങ്ങൾ എല്ലായ്പ്പോഴും തികഞ്ഞതല്ല, പക്ഷേ അന്യ  ടെയ്‌ലർ-ജോയിയുടെ മയക്കുന്ന പ്രകടനം, 1950-1960 കാലഘട്ടം ചിത്രീകരിച്ചതിൽ കാണിച്ച മികവ്, വൈകാരികമായ രചന, ക്വീൻസ് ഗാംബിറ്റ് ഒരു സമ്പൂർണ്ണ വിജയമാണ്."  28 അവലോകനങ്ങളെ അടിസ്ഥാനമാക്കി 100 ൽ 79 ശരാശരി സ്‌കോർ മെറ്റാക്രിറ്റിക് നൽകി, ഇത് "പൊതുവെ അനുകൂലമായ അവലോകനങ്ങൾ" സൂചിപ്പിക്കുന്നു. 

 നേട്ടങ്ങൾ 

 ചെസ്സ് സമൂഹത്തിന്റെ പ്രതികരണം 
കളിയുടെയും കളിക്കാരുടെയും ചിത്രീകരണത്തിന്  ചെസ് സമൂഹത്തിൽ നിന്ന് പരമ്പരയ്ക്ക് പ്രശംസ ലഭിച്ചു.  വാനിറ്റി ഫെയറിന് നൽകിയ അഭിമുഖത്തിൽ വുമൺ ഗ്രാൻഡ്മാസ്റ്റർ ജെന്നിഫർ ഷഹാഡെ പറഞ്ഞു, ഈ പരമ്പര “മത്സരങ്ങളിലെ നീക്കങ്ങൾ കിറുകൃത്യമായിരുന്നു”.  ടൈംസിലെ ഒരു ലേഖനത്തിൽ, ചെസ്സ് രംഗങ്ങൾ മികച്ച ചിത്രീകരിച്ചതായും യാഥാർത്ഥ്യബോധവുമുള്ളതാണെന്ന് തോന്നിയെന്ന് ബ്രിട്ടീഷ് ചെസ്സ് ചാമ്പ്യൻ ഡേവിഡ് ഹൊവെൽ അഭിപ്രായപ്പെട്ടു. “ഇത് ഒരു മികച്ച ടിവി പരമ്പര ആണെന്ന് ഞാൻ കരുതുന്നു" എന്ന് ബ്രിട്ടീഷ് വനിതാ ചെസ്സ് ചാമ്പ്യൻ ജോവാങ്ക ഹൗസ്‌ക പറഞ്ഞു. "ചെസിന്റെ വികാരം നന്നായി അറിയിക്കുന്നു."  നിലവിലെ ചെസ് ലോക ചാമ്പ്യൻ മാഗ്നസ് കാൾ‌സെൻ പരമ്പരക്ക് 6 നക്ഷത്രങ്ങളിൽ 5 എണ്ണം നൽകികൊണ്ട് അഭിപ്രായപ്പെട്ടു. 

 ചെസ്സിനോടുള്ള പൊതുജന താൽപര്യം 
കോവിഡ് -19 മഹാമാരി മൂലം ചെസ്സിനോടുള്ള പൊതുജന താൽപര്യം വർദ്ധിപ്പിച്ചിരുന്നുവെന്ന് 2020 നവംബറിൽ വാഷിംഗ്ടൺ പോസ്റ്റ് റിപ്പോർട്ട് ചെയ്തിരുന്നു, എന്നാൽ ദി ക്വീൻസ് ഗാംബിറ്റിന്റെ ജനപ്രീതി അത്കൂടുതൽ ഉയരങ്ങളിൽ എത്തിച്ചു.  യുഎസ് ഗോലിയാത്ത്ഗെയിംസിന്റെ  ചെസ്സ് സെറ്റുകളുടെ വിൽപ്പന പരമ്പര കാരണം നൂറുകണക്കിന് മുതൽ ആയിരം ശതമാനം വരെ ഉയർന്നു.  സീരീസ് പുറത്തിറങ്ങിയതിനുശേഷം നിരവധി ദശലക്ഷം പുതിയ ഉപയോക്താക്കളെ ചെസ്സ് ഡോട്ട് കോം റിപ്പോർട്ട് ചെയ്യുന്നു. 

 അവലംബം 

വർഗ്ഗം:നെറ്റ്ഫ്ലിക്സ് ഒറിജിനൽ പരമ്പര
വർഗ്ഗം:അമേരിക്കൻ ടെലിവിഷൻ പരമ്പരകൾ